als_Latn dik_Latn sag_Latn
Në bazë të ligjit Nr. 7995, date 20.09.1995 “Për nxitjen e punësimit” (i ndryshuar) dhe akteve nënligjore ne zbatim të tij, Shërbimi Kombëtar i Punësimit nëpërmjet zyrave të punësimit ofron pa pagesë shërbimet e punësimit në të gjithë territorin e vendit. Këto shërbime për punëkërkuesit realizojnë informimin për vendet e lira të punës, këshillimin dhe orientimin për punë e profesion dhe ndërmjetësimin për punësim. Gjithashtu, për punëdhënësit ofrojnë shërbime profesionale rekrutimi, paraqitje dhe përshkrim i kandidatëve, mbështetje për punësim nëpermjet programeve të nxitjes së punësimit. Me funksionimin e sistemit të informatizuar të shërbimeve të punësimit në të gjithë zyrat e punësimit do të mundësohen shërbime punësimi on-line për punëkërkuesit dhe punëdhënësit në të gjithë vendin.
Çdo person që jeton në Shqipëri, është në moshë pune, paraqitet personalisht në zyrën përkatëse të punësimit për të kërkuar punë, është i aftë dhe i gatshëm për punë, regjistrohet si punëkërkues për të përfituar nga shërbimet e punësimit, programet aktive të punësimit si dhe programet e tjera shtetërore të mbështetjes me të ardhura Dokumente shoqëruese:
-
Dokumenti i identifikimit, i njohur nga ligji.
-
Libreza e punësimit.
Zyra përkatëse e punësimit vlereson dhe regjistron si punëkërkues të papunë çdo person të papunë që deklaron se nuk është në marrëdhënie pune, nuk është i vetëpunësuar (depoziton pranë saj librezën e punësimit), kërkon punë dhe është i gatshëm të paraqitet sa herë që i kërkohet një gjë e tillë. Zyra përkatese e punësimit vërteton për çdo klient të saj të qenit i punësuar, i papunë ose punëkërkues i papunë për vetë personin ose organizmin shtetëror, të interesuar për këtë. Pretenduesi mund te vlerësohet si punëkërkues i papunë të paktën një muaj kalendarik pas ditës së paraqitjes së tij të parë në zyrën përkatëse të punësimit për këtë qëllim. Punëdhënësit paraqiten në zyrën e punësimit për deklarimin e punësimit, të vendeve të lira të punës që hapen në ndërmarrje, kushtet e punësimit të personave me aftësi të kufizuar, rastet e falimentimeve të pritshme dhe për pëfitimin nga programet e punësimit dhe formimit profesional etj.
Personat që nuk paraqiten në afatet e caktuar, kundërshtojnë punësimin apo pjesëmarrjen në programet shtetërore të ofruara nga zyra e punësimit hiqen nga regjistri i punëkërkuesve të papunë.
Gjatë gjithë periudhës që janë klientë të zyrës së punësimit (punëkërkuesit dhe punëdhënësit)
als_Latn als_Latn unk als_Latn unk als_Latn als_Latn als_Latn als_Latn